1. Source and the Halacha. גמרא ברכות דף יד. – אסור to take care of your needs before davening. One who doesn’t travel before davening, Hashem will take care of his needs.
2. בית יוסף סימן פט – this does not mean to imply that if he travels before davening Hashem won’t take care of his needs, but it is also no איסור. Rather, it is אסור to travel before davening. שו"ת דברי יציב understands that להלכה it is a greater איסור to travel than to do חפציו before davening which the גמרא explicitly prohibits because עירובין דף סד assumes דרך טורדתו.
3. משנה ברורה ס"ק כ' – the reason for this הלכה is that it is considered עוסק בצרכיו, so it makes sense that it is אסור.
4. בית יוסף בשם מהרי אבוהב asks that only the רא"ש holds it is better to daven at home than to daven בזמן, but according to the other ראשונים quoted by the טור it would seem to be better to daven after travelling?
5. בית יוסף (also quoted in מגן אברהם and משנה ברורה ס"ק כ') – if caravan is leaving and you won’t have the choice to daven at home, you can travel.
6. ט"ז ס"ק ג' – the מחלוקת ראשונים is when you leave before the זמן תפילה, but when זמן תפילה has arrived all agree it is אסור to travel.
7. Leniencies.
8. The *Rema* says if one says *brachos* until *boruch sh’omar* then one can be lenient but still טוב להחמיר. This is based on a תרומת הדשן סימן יח where he was asked why people do this, and he said that it is really incorrect because תפילה always means שמונה עשרה.
9. Based on the תרוה"ד the ערוך השולחן סעיף כא wonders who the יש מקילין are and why the רמ"א only says וטוב להחמיר – he should have said אין להקל!
10. Based on באה"ל סימן רנ ד"ה ישכים sounds like you have to say ק"ש דאורייתא first because דבר מצוה דרבנן isn’t going to trump a דאורייתא.
11. ערוך השולחן סעיף כב – can definitely do a mitzvah like collect tzedakah or do Shabbos and Yom Tov shopping (or pick up a parent from the airport) since it is not חפציך, but חפצי שמים.
12. שבט הלוי ח"ח סימן יט even allows going to avoid traffic, because he relies on the רמ"א that "טוב להחמיר" just means if there is no צורך whatsoever you should be מחמיר.
13. שו"ת דברי יציב או"ח סימן נח
14. The היתר of a דבר מצוה is only for עשיית חפציו which is a less severe איסור but not for הליכה לדרך which is more severe.
15. Not every דבר מצוה is the same. שולחן ערוך is only מקיל in buying צרכי שבת but we cannot extend this to every other דבר מצוה (like the ערוה"ש does). One should not even travel to a ברית before davening.
16. Rav Benzion Abba Shaul (Ohr L’tzyion 2:7:6) and Rav Chaim Kanievsky maintain that traveling from one’s home to the *Kosel* to *daven* is permitted even without davening first at home.
17. How long of a trip is considered יוצא לדרך? The Ohr L’tzyion 2:7:6footnote 6 says going on the *derceh* for less than an hour and half is not called going on the *derech*. *Ashkenazim* do not rely on this *heter*.
18. How early does this הלכה apply? When in the mountains for the summer it is very common for men to want to leave early in the morning. Therefore, they should leave before *alos hashachar*, or they should *daven* before they leave to the city.
19. אשי ישראל פרק יג הערה סא adds that even a half hour before we should be מחמיר just like by עשיית צרכיו.
20. בדיעבד. Rav Belsky - if it is not possible to *daven* before leaving the mountains, then one should *daven* on the way to the city stopping off in Monsey or Monroe etc.
21. Other תפילות. The משנ"ב ס"ק יט quotes from כסף משנה תפילה ו:ד that this Halacha also apply to traveling before *mincha* or *maariv* once the time has arrived to *daven*, but שו"ע הרב סעיף ד strongly implies that it is only about שחרית. many argue with this.
22. שו"ת שבט הלוי ח"ח סימן יח says that there are two distinct problems: doing your own needs before davening which only applies at שחרית, and traveling somewhere else where your תפילה won’t be בכונה which applies by all תפילות. If you travel before מנחה to get to a minyan where you will not have כונה problems, it would therefore be מותר.

**1 - תלמוד בבלי מסכת ברכות דף יד עמוד א**

[אמר] רב אידי בר אבין אמר רב יצחק בר אשיאן: אסור לו לאדם לעשות חפציו קודם שיתפלל, שנאמר: +תהלים פ"ה+ צדק לפניו יהלך וישם לדרך פעמיו. ואמר רב אידי בר אבין אמר רב יצחק בר אשיאן: כל המתפלל ואחר כך יוצא לדרך - הקדוש ברוך הוא עושה לו חפציו, שנאמר: צדק לפניו יהלך וישם לדרך פעמיו.

**2 - בית יוסף אורח חיים סימן פט**

ומ"ש רבינו או לילך לדרך. כתב עליו רבינו הגדול מהר"י אבוהב ז"ל שהוא שלא בדקדוק שהרי להלן כותב המחבר המחלוקת שיש בזה ויש מי שסובר טוב הוא שיתפלל [בזמנה משיתפלל] בבית אבל בכאן תפס לו סברת הרא"ש (פ"ד סי' כ) שאומר שתפילת הבית עדיף עכ"ל ואינו נראה בעיני דלא דמו דההיא דלקמן כשהשיירא הולכת ואי אפשר לו להתעכב עד שיגיע זמן תפילה ויתפלל והכא בשהרשות בידו להתעכב אלא שהוא רוצה למהר דרכו ולילך קודם שיתפלל וקאמר שאסור לו לילך קודם שיתפלל לפי שסובר שהוא בכלל עושה חפציו קודם שיתפלל והא דאמרינן בפרק היה קורא (שם) כל המתפלל ואח"כ יוצא לדרך הקדוש ברוך הוא עושה לו חפציו לאו למימרא שאם לא התפלל קודם שאין הקדוש ברוך הוא עושה לו חפציו אבל איסורא ליכא אלא איסורא נמי איכא כיון שעושה חפציו קודם שיתפלל:

**3 - שולחן ערוך אורח חיים הלכות תפלה סימן פט סעיף ג**

אסור לו (יז) להתעסק (יח) בצרכיו, י <ג> או (יט) לילך לדרך, (כ) עד שיתפלל תפלת י"ח. (ויש מקילין, לאחר שאמרו מקצת ברכות, קודם שאמרו ברוך שאמר, וטוב להחמיר בזה), (תרומת הדשן סי' י"ח) \* (כא) ולא לאכול ולא לשתות, יא אבל (כב) מים [יא] מותר לשתות קודם תפלה, בין בחול ובין (כג) בשבת וי"ט. \* וכן אוכלים ומשקין יב לרפואה, (כד) מותר.

**4 - כסף משנה הלכות תפילה ונשיאת כפים פרק ו הלכה ד**

ולאו דוקא שחרית אלא אפילו אי זו תפלה שתהיה כיון שהגיע זמנה אין לו לצאת עד שיתפלל אותה עכ"ל:

**5 - ערוך השולחן אורח חיים הלכות תפילה סימן פט סעיף כא**

ובספר תרומת הדשן [סי' י"ח] שאלו ממנו על האנשים שמתפללים עד ברוך שאמר והולכין לעסקיהם ואח"כ מתפללים אם מותר לעשות כן והשיב שאסור דכונת הגמרא הוא על תפלת שמ"ע וכמ"ש הרמב"ם והטור והש"ע סיים שם בתשובתו שראה מי שעושים כן ואינו לפי דין הש"ס ועפ"ז כתב רבינו הרמ"א דיש מקילין לאחר שאמרו מקצת ברכות קודם שאמרו ברוך שאמר וטוב להחמיר בזה עכ"ל ואינו מובן מי הם היש מקילין ואם כונתו על איזה אנשים שמקילים בזה א"כ לא הו"ל לומר וטוב להחמיר דמשמע דהוא חומרא בעלמא והרי מעיקר הדין כן הוא כמ"ש התה"ד וכך ה"ל לומר ויש מקילין וכו' ואין להקל בזה וצ"ע ובאמת הלבוש כתב כן ע"ש וכן עיקר לדינא:

**6 - ערוך השולחן אורח חיים הלכות תפילה סימן פט סעיף כב**

ופשוט הוא דדוקא חפציו אסור אבל חפצי שמים מותרים ולא מיבעיא לאסוף צדקה או מצוה אחרת אלא אפילו להכין צרכי שבת בע"ש וצרכי יום טוב ביום טוב דמטעם זה אמרו במגילה [כ"ג.] דביו"ט מאחרין לבא לבהכ"נ וכן מפורש במסכת סופרים [פי"ח] וכ"כ גדולי האחרונים [פר"ח וש"ת] וכן בלצאת לדרך לדבר מצוה מותר גם קודם התפלה ויש מתירין גם לדבר הרשות אם אין השיירא רצונה להמתין [מג"א סק"י] וכ"ש ביוצא קודם אור היום דמותר בכל ענין [עט"ז סק"ג]:

**7 - שו"ת שבט הלוי חלק ח סימן יט**

ולענין שאלתו השני' בענין יציאה לדרך השכם בבקר לירושלים למקום עבודתו ושם יתפלל במנין, והוא יוצא אחרי עלות השחר, והגיע מן הדין זמן תפילה לענין האיסורים שאסור לעשות לפני התפילה כמבואר סי' פ"ט ס"ב, וכב' מספ"ל אם החשש עכובים בדרך אם יצא אח"כ הם סבה מספקת להקל בדבר לצורך גדול.

בעניותי היות מבואר ברמ"א סי' פ"ט ס"ג דיש מקילים לאחר שאמר מקצת ברכות קודם ברוך שאמר, אעפ"י שכ' וטוב להחמיר היינו במקום שאינו צורך, אבל אפילו במקום צורך לא גדול כ"כ אפשר לסמוך ע"ז עיין מ"ב סי' צ' ס"ק נ"ג יראה כן א"כ פשיטא שיתפלל במנין בירושלים לאחרי נסיעה ולא כאן ביחידות אחרי עה"ש.

**8 - שולחן ערוך הרב אורח חיים הלכות תפלה סימן פט סעיף ד**

אסור לאדם להתעסק בצרכיו קודם תפלת י"ח בשחר כדי שלא יפנה לבו לשום דבר עד שיתפלל ויש נוהגין להקל בזה לאחר שאמרו ברכות השחר קודם ברוך שאמר ואינו נכון וכן אסור לצאת לדרך בבקר עד שיתפלל י"ח אלא א"כ יוצא בשיירא ואינה ממתנת לו:

**9 - שו"ת שבט הלוי חלק ח סימן יח**

ב"ה, כבוד ידידינו הרב האברך המו"מ בתו"י בן גדולים ר' אברהם הכהן עהרנטרייא לאי"ט.

אחדשה"ט באהבה.

אשר שאל אותי במה שמבואר בשו"ע או"ח סי' פ"ט ס"ג אסור לו להתעסק בצרכיו או לילך לדרך עד שיתפלל תפלת י"ח, ובמ"ב שם ס"ק י"ט כ' ואפילו קודם מנחה ומעריב אם הגיע זמנם דינם כמו קודם שחרית, והוא מרבינו מנוח פ"ו דתפלה ובפר"ח שם ס"ק ג', ובפמ"ג בא"א ס"ק ו'.

וכב' נתקשה בשם זקנו הגאון הצדיק ר' יהודה זאב סגל שליט"א הר"מ דמנשסטר יצ"ו דא"כ מבואר שאיסור עשית צרכיו קודם תפלה שייך גם קודם מנחה ומעריב, וא"כ איך מצינו ידינו ורגלינו שהולכים לדרך אחרי זמן מנחה ועושים צרכינו, והחניות פתוחות, ודבר זה שבשחרית אסור גם במנין קבוע ובקריאת שמע כיון שהסבה להאיסור משום מקדים צרכיו לצרכי שמים וצ"ע.

ולדידי הדברים פשוטים אשר הרגיש גם כבודו, דודאי גוף איסור עשית צרכיו לא שייך רק בשחרית אלא דהולך לדרך בשחרית תרתי אית בי' חדא דהולך לצרכיו ועוד דאינו מתפלל בישוב ובישוב הדעת והיינו טעמא דהטור והשו"ע ופוסקים חולקים דין יוצא לדרך בבא בפני עצמה דלא משום עשית צרכיו בלבד נאסר, וזה הי' טעם הב"י שלא רצה בתי' הט"ז ס"ק ג' דאפילו דרך קצרה קאמר, דלשון הש"ס והפוסקים משמע דאף אם נכלול הליכה בדרך בגדר איסור עשית צרכיו מכ"מ יש בו גם תוספת טעם שאינו מתפלל בישוב הדעת וכיו"ב.

ובמנחה אעפ"י שגוף גזירת עשית צרכיו לא גזרו רק בשחרית כמבואר ברמב"ם פ"ו מתפלה ובכל לשונות הפוסקים מכ"מ בהליכה בדרך חלק האיסור שהוא מצד זלזול התפלה נשאר גם במנחה וזה שיטת רבינו מנוח בכ"מ פ"ו מתפלה ובפר"ח הנ"ל ס"ק ג' ופמ"ג הנזכר והם הם דברי המ"ב ס"ק י"ט, ולא מיירי רק מהליכה בדרך אם גורם מרוצת או בטול התפלה והדברים פשוטים.

והרני דוש"ת, מצפה לרחמי ה'.

**10 - ביאור הלכה סימן רנ**

\* ישכים בבוקר - עיין הטעם במ"ב והוא מרש"י וטור והנה הט"ז הביא הטעם מה דהביא בב"י בשם תנחומא דכתיב והיה אין והיה אלא מיד שנאמר והיה כי קם הפלשתי ועיין בפמ"ג שכתב דאפשר דלטעם זה צריך להיות ההשכמה יותר בהקדם דהיינו אפילו קודם ק"ש ותפלה אם אפשר אף שיראה שלא יעבור עי"ז זמן ק"ש ותפלה ולאפוקי לטעם רש"י וטור דהכנה דומיא דהבאה הלא הבאה היתה בבקר והיא זמן ג' שעות על היום וכדאיתא בברכות כ"ז ע"א מקרא דוילקטו אותו בבוקר בבוקר [ומה שכתב בפמ"ג ד' שעות ט"ס] והנה אנחנו העתקנו במ"ב אחר ק"ש ותפלה דוקא כי העולם לא נהגו כוותיה דהפמ"ג [אך זה יש לדחות דאפשר שסומך כ"א על אנשי ביתו שהם מכינין תיכף כשקמים לצרכי שבת אבל כשאין לו מי שיכין עבורו אפשר דאה"נ דצריך להשכים קודם ק"ש ותפלה להוצאת שבת] גם המעיין בספר סדר היום שהביאו המ"א בסוף סימן רנ"א יראה להדיא דעתו דדוקא אחר ק"ש ותפלה אם לא שלא ימצא לקנות אח"כ ואפילו בזה כתב שיראה לקרות ק"ש מקודם ונראה בפשיטות דלטעמו אפילו לשיטתו דס"ל דהוא דאורייתא הלא ק"ש הוא תדיר ותדיר קודם ומיירי דבמעט זמן של הקריאה לא יאחר הקנייה. והנה אף דנוכל ליישב סברת הפמ"ג דס"ל דלהתנחומא דיליף מוהיה אין והיה אלא מיד גילתה לנו התורה דהכא שאני מ"מ למעשה אין לסמוך ע"ז כלל דאפשר דאפילו להתנחומא שצותה אז התורה ההכנה מיד שהיה יום הששי אין שום ראיה לזמננו דהלא ידוע דשבת ניתן להם במרה קודם קבלת התורה ולא היה אז עדיין עליהם מצות ק"ש ולכן חל עליהם מצות הכנה ביום הששי תיכף כשקם ממטתו משא"כ אח"כ שנצטוו על ק"ש בזמן קימה והיא מצוה תדירה בכל יום היא קודם ומה דאמר רב חסדא ישכים להוצאת שבת ויליף מקרא דוהיה היינו דצריך להקדים כל מה שיוכל וע"כ אפילו אחר קבלת התורה שנצטוינו על מצות תדיריות בכל יום והיא מצות ק"ש יזרז את עצמו לזה תיכף אחר שיקיים ק"ש [וגם תפלה דלדעת הרמב"ם היא דאורייתא וגם מחמת סמיכת גאולה לתפילה] דגם זמן ק"ש מקרי השכמה וכדכתיב ויגש הפלשתי השכם והערב ואחז"ל כדי לבטלם מק"ש שחרית וערבית אלמא דג' שעות על היום הוא בכלל השכמה עדיין וממילא מה דמטריח את עצמו תיכף אח"ז להוצאת שבת לא נפיק מכלל זה [וגם דלכאורה נראה דהאי דרשא דר"ח הוא אסמכתא בעלמא [וכבר העיר בזה הפמ"ג בסוף סימן רנ"א מדג' סעודות ס"ל לכמה פוסקים דהוא מדרבנן] דהלא כתב הרמב"ם דעיקר עונג שבת הוא מדברי קבלה ואיך יהיה הכנה לזה מדאורייתא בע"ש בבוקר אבל באמת יש לדחות הכל דאף דעונג הוא מדברי קבלה אבל עכ"פ סעודה בשבת וההכנה לזה מבעוד יום הוא דאורייתא לכמה פוסקים עיין ביצה ב' ע"ב ברש"י והרע"ב וא"כ אפשר דגם השכמה לזה בבוקר הוא מה"ת] וגם מה שכתב בסדר היום דאם הצבור מתפללין לא יפרוש מן הצבור פליאה היא איך ידחה לדבריו תפלה בצבור דרבנן את מצות הכנה שהיא דאורייתא וגם אם נימא דהוא רק אסמכתא ג"כ נראה דמוטב להתפלל אח"כ ביחידי משיתפלל בצבור ולא ימצא אח"כ מה לקנות לצרכי שבת [וכבר התפלא בזה בספר ח"א אך מה שכתב שם דאם היא דאורייתא אפשר דהיא קודם אף לק"ש מטעם דהיא מקודש לא נהירא כלל דאף דשבת הוא מקודש יום הששי הוא רק הכנה למקודש ולא מקודש מקרי] לכן לא העתקתי דין זה

**11 - שו"ת דברי יציב חלק אורח חיים סימן נח**

יציאה לדרך קודם התפלה לברית מילה

ב"ה, קרית צאנז, בדר"ח אייר תשכ"ח

נשאלתי אי יאות לצאת לדרך קודם התפלה, לנסוע לברית מילה שהזמינו אותו.

א) הנה בפמ"ג באו"ח סי' פ"ט בא"א סקט"ו מהפר"ח דלקנות צרכי הסעודה בער"ש קודם התפלה שרי דחפצי שמים המה עיין שם, אך לענין לצאת לדרך לא נזכר זה.

ובברכות דף י"ד ע"א מרב אידי בר אבין אמר ר' יצחק בר אשיאן, אסור לו לאדם לעשות חפציו קודם שיתפלל שנא' צדק לפניו יהלך וישם לדרך פעמיו, וארב"א אר"י ב"א כל המתפלל ואח"כ יוצא לדרך הקדוש ברוך הוא עושה לו חפציו שנא' צדק וגו' עיין שם. ומלשון הש"ס דנקט לשון איסור בלעשות חפציו, וביוצא לדרך רק שהקב"ה עושה חפציו, נראה דיוצא לדרך קילא מעשיית חפציו. אמנם הב"י כתב על לשון הגמ' דלאו למימרא דאיסורא ליכא אלא איסורא נמי איכא עיין שם, ומ"מ בש"ס לא נזכר להדיא איסור על חפציו. אך בגירסת הרי"ף והרא"ש, אסור לאדם לצאת לדרך קודם שיתפלל וכו', וחפציו לא הזכירו לגירסא זו, א"כ אדרבה לצאת לדרך חמירא שנקט להדיא לשון איסור ע"ז.

וברמב"ם פ"ו מתפלה ה"ד, אסור לו לאדם שיטעום כלום או שיעשה מלאכה וכו', ג"כ לא הזכיר חפציו. ובכס"מ שם הביא מקור מהך דדף י"ד, ומדף ה' ע"ב מאבא בנימין על תפלתי שתהא סמוכה למטתי, ומפרש הרמב"ם שלא יעשה מלאכה בינתיים עיין שם. ולפ"ז אפשר שרק במלאכה גמורה איכא איסורא ולא סתם עשיית חפציו.

ובצל"ח שם בדף י"ד הביא גירסת הרי"ף והרא"ש, ושנראה שגם הרמב"ם גרס כן שלא הזכיר עשיית חפציו רק עשיית מלאכה, וזה מאבא בנימין, ולכן אף שאיסור עשיית חפציו הוזכר בטור ושו"ע בלי חולק, לדעתו שלשה חמורי עולם ועמודי הפוסקים לא הסכימו לזה, דלדידהו איכא למימר דדוקא על מלאכה קפיד אבא בנימין שהוא דבר של טירחא ואיכא לאמשוכי, אבל שאר חפצים ליכא קפידא, ואעפ"כ לדינא יש להחמיר כפי פסק השו"ע עיין שם. ולפי"ז עכ"פ י"ל דהא דהקילו בדבר מצוה הוא רק באיסור דעשיית חפציו וכמו לקנות צרכי שבת, משא"כ בלצאת לדרך לא.

וגם בלקנות צרכי שבת, עיין מג"א בסי' רנ"א סק"ו דאם לא ימצא לקנות אחר התפלה יקנה ואח"כ יתפלל שזו מצוה עוברת וגם היא דאורייתא עיין שם, משמע דוקא דבר מצוה כזו שרי, ועיין פמ"ג שם, ובסי' ר"נ במש"ז סק"א.

ב) וי"ל עוד דחמור יוצא לדרך מעשיית חפציו, מהא דעירובין דף ס"ד ע"ב דקאמר כל שכן דרך טורדתו עיין שם, א"כ טורח הדרך טורדו יותר מעשיית חפציו, שיכול לבוא עי"ז שישכח מלהתפלל, וביותר שעכ"פ יטרד בשעת תפלתו ולא יכוין לבו, ולכך החמירו חכמים עכ"פ שלא לצאת משום חיובא דרמיא עליה להתפלל.

אמנם שם חילק הש"ס דרכוב שאני, וברש"י שם דאין לו טורח הדרך, אך ברי"ף ורא"ש שם לא מוזכר חילוק זה, ועיין בב"ח או"ח בסי' צ"ט, ובקרבן נתנאל בעירובין שם אות ה'. ועכ"פ לענין לצאת לדרך קודם התפלה לא מוזכר חילוק זה, ושפיר י"ל דגם ברוכב איכא קצת טרדא

וביותר כיון דכל הדרכים בחזקת סכנה, וכמו בסעודה גדולה, דבסי' רל"ב ברמ"א ס"ב בסעודת נשואין ומילה דחיישינן דלמא אתי לאמשוכי עיין שם, וזה בסמוך, ומכ"ש בהגיע זמן תפלה, ואף דסעודת נשואין ומילה הוי מצוה, ומכ"ש דרך דהוי סכנה חיישינן טובא, וכמו שגזרינן בלהכנס למרחץ שמא יתעלף [שבת ט' ע"ב ורמב"ם פ"ו מתפלה ה"ה] ודו"ק.

ובזה י"ל מ"ש בב"י הנ"ל, שלגירסא דידן לא נקט איסורא ביוצא לדרך אלא הקדוש ברוך הוא עושה לו חפציו, ולמ"ש א"ש דכיון דכל המתפלל ויוצא לדרך הקדוש ברוך הוא עושה לו חפציו, היינו שאינו ירא ומפחד מסכנת דרכים, אבל בלא"ה איכא חשש סכנת דרכים, ולזה אסור דעדיפא מחשש דשמא יתעלף, ונמצא דבהך הקדוש ברוך הוא עושה לו חפציו מרומז האיסור דיוצא לדרך קודם שיתפלל ודו"ק.

וגם י"ל דלגבי דבר מצוה שאני עשיית חפציו מלצאת לדרך, דכיון דנאנס ולא עשאה מעלה עליו כאילו עשאה, א"כ באינו יוצא לדבר מצוה מכח הא דאסור לצאת מעלה עליו הכתוב כאילו קיים המצוה, משא"כ בעשיית חפציו וכמו לקנות צרכי שבת לא שייך כאילו עשאה, דסו"ס לא יהיו לו צרכי שבת ודו"ק.

ג) ולזה מכל הנ"ל לא ידעתי מנין לו לבעל ערוך השולחן [בסי' פ"ט סעיף כ"ב], דגם בלצאת לדרך לדבר מצוה מותר, דהא לא נזכר זה רק לענין לקנות צרכי שבת וכנ"ל. וביותר לא אדע מה שכתב שם, ויש מתירין גם לדבר הרשות אם אין השיירא רצונה להמתין וציין להמג"א סק"י עיין שם, ומאי ראיה משם דמיירי בנסיעה דרשות, אדרבה זה נזכר בב"י הנ"ל ושם הטעם משום דאנוס הוא, ועיין פמ"ג בא"א שם דתמה על מג"א למה אמר נ"ל עיין שם ובלבושי שרד, ועל כרחך דיש לו צורך גדול לנסוע וכשהשיירא אינה ממתנת הוי אנוס ודו"ק.

ד) ועכ"פ בני"ד מי יימר דמיקרי לדבר מצוה, ועיין שו"ת חת"ס יור"ד סי' קס"ב לענין מסייעת לסנדק אי הוי לדבר מצוה עיין שם, וכ"ש בסתם הליכה לסעודת ברית לעיר אחרת שבודאי אינו בכלל הנידוי דפסחים קי"ג ע"ב, ונראה בפשטות דאין לצאת קודם התפלה.

ובכלל הגדר לדבר מצוה אינו שוה בכל המקומות, ולענ"ד תליא בחומר הענין, ויש אריכות דברים בזה ואכמ"ל. ואציין רק מהא דאו"ח סוף סימן רמ"ח ס"ד, י"א וכו' לסחורה או לראות פני חברו חשוב הכל לדבר מצוה, ובטו"ז שם סק"ה הקשה מסי' תמ"ד ס"ז לענין חמץ שרק בהולך למול בנו וכו', ועיי"ש בסי' תמ"ד במג"א סק"י. ובסי' תרי"ג ס"ח, ההולך לשמור פירותיו וכו' אבל לא בחזרה, ובט"ז סק"ז שאין כאן מצוה וכו' עיין שם, ובמג"א סק"ט, ומלשון הר"ן פ"ח דיומא המובא גם בב"ח [בד"ה ההולך לשמור] נראה דלא הוי לדבר מצוה. ובסי' ש"א ס"ו, ההולך לשמור פירותיו וכו' עיין שם, ובמג"א סק"ח דשמירת ממונו נמי קצת מצוה, וציין לסי' רמ"ח, ועיי"ש בטו"ז סי' ש"א ס"ק ג'. וע"ע בסי' ק"ח ס"ח לענין תשלומין, ובגר"א שם ג"כ דצורך ממונו מקרי צורך מצוה וציין לסי' רמ"ח ודו"ק. וע"כ דאין לזה גדר שוה.